הדס עפרת, דיוקן
**הדס עפרת** (נולד ב-28 בדצמבר 1950) הוא אמן ישראלי בין-תחומי שהחל את דרכו כבובנאי, במאי ומעצב במה, ומשנות ה-90 מתמקד בפרפורמנס, בפיסול ובמיצבי מדיה. הציג תערוכות יחיד במוזיאון ישראל, ירושלים, מוזיאון הרצליה לאמנות עכשווית, מוזיאון חיפה, הגלריה האוניברסיטאית באוניברסיטת תל אביב ובאוניברסיטה העברית ועוד. כאמן מופע ביצע עשרות מיצגים ופעולות באירועים אמנותיים בארץ ובחו"ל, ובכלל זה מספר יצירות בפסטיבל ישראל. בעבר כתב, עיצב וביים כ-30 הצגות תיאטרון חזותי ותיאטרון בובות למבוגרים וכן עיצב תערוכות וניהל אמנותית פרויקטים בין-תחומיים. כתב ופרסם ספרים אחדים בנושאי אמנות המופע, אמנות ואורבניזם.

זוכה פרס ישראל בתחום אמנות הבמה: תיאטרון ומחול לשנת ה'תשע"ו (2016) וזוכה פרס שר התרבות לאמנות לשנת 2008. פרס הנחלת ידע מטעם המכון הבינלאומי לתיאטרון הבובות (IIM) שרלוויל־מזייר, צרפת (2017).

ביוגרפיה
--------

עפרת נולד בתל אביב בשם הדס פרידלנדר, אחיו של גדעון עפרת. בשנת 1974 סיים לימודי ספרות כללית ופילוסופיה בפקולטה למדעי הרוח באוניברסיטת תל אביב. ובשנת 1986 סיים לימודי התמחות בגילוף מסכות תיאטרון נו באוניברסיטת אוסקה ביפן. בשנת 2016 סיים תואר שני (MSc) בפקולטה לארכיטקטורה ובינוי ערים בטכניון. התזה שלו עסקה בהתערבות אמנותית במרחב הציבורי כפוטנציאל של התחדשות אורבנית.

בין השנים 1979–1983 לימד תיאטרון בובות בחוג לאמנות התיאטרון באוניברסיטת תל אביב. במשך שני עשורים (1986–2006) לימד עיצוב במה, ופרפורמנס בבית הספר לתיאטרון חזותי בירושלים. כמו כן הוא לימד בחוג לאמנות התיאטרון באוניברסיטה העברית, בבית הספר לתיאטרון בובות בחולון, באקדמיה למוזיקה ומחול בירושלים ובטכניון, חיפה. משנת 2020 הוא מלמד במסלול לתואר שני בחינוך ואקולוגיה במכללת דוד ילין בירושלים.

בירושלים ייסד את קבוצת התיאטרון הניסיוני "הקופסה" ובשנת 1980 היה שותף להקמת תיאטרון הקרון ושל הפסטיבל הבינלאומי לתיאטרוני בובות ושימש כמנהלם. בשנת 1984 הקים את ארגון אונימ"ה (Union Internationale de la Marionnette) בישראל מייסודה של אונסק"ו, ועמד בראשו בעשור הראשון לפעילותו. גולת הכותרת של פעילותו הוא ייסוד בית הספר לתיאטרון חזותי בירושלים. עפרת היה מנהלו בין השנים 1986–1993.

בשנים 1998–2003 היה מנכ"ל הזירה הבין-תחומית ובשנת 2008–2011 כיהן כיושב ראש שלה. בשנים 2015-2008 כיהן כיו"ר ארטים, צוות אמנות בין תחומי שהקים את ספריית גן לוינסקי לקהילות זרות ולמבקשי מקלט בתל אביב. משנת 2021 הוא מכהן כיו"ר המינהל הקהילתי גינות העיר בירושלים.

פרסומיו
-------

* **מבחר שירים**, תל אביב: בוש, תשל"ג 1973
* **סף: שירים**, רמת גן: מסדה, 1976
* **היית מת**, אחרית דבר מאת אורי דרומר, תל אביב: גוונים, תשס"ד 2004
* **שיחות עם בובה: על תיאטרון הבובות בן-זמננו**, תל אביב: סל תרבות ארצי, 2008
* **מציאות רבה מדי: על אמנות המופע**, אחרית דבר מאת טלי תמיר, תל אביב: הוצאת הקיבוץ המאוחד, תשע"ב 2012
* **אמנות. פעולה. עיר.** תל אביב: הוצאת רסלינג,2021
* Art Intervention in the City, Routledge, New York, 2023

קטלוגים
-------

* **הדס עפרת: קטלוג תערוכה, ו חשון - ה טבת תשנ"ה**, אוצר מרדכי עומר, עריכה דפנה רז, תל אביב: אוניברסיטת תל אביב - הגלריה האוניברסיטאית לאמנות ע"ש גניה שרייבר, 1994
* **Hadass Ophrat**, Tel Aviv: Genia Schreiber University Art Gallery, Tel Aviv University, 1994
* **הדס עפרת - לידה מחדש**, אוצרת אורחת - טלי תמיר ; אוצרת מטעם המוזיאון - תמנע זליגמן, ירושלים: מוזיאון ישראל, 2007
* **הדס עפרת - לה רוטונדה ואני: רמיקס** 16 בספטמבר 2017 - 3 בפברואר 2018, אוצרת איה לוריא; מוזיאון הרצליה לאמנות עכשווית, 2017
* **הדס עפרת - בית ברגמן: A Gallery Walk** פסטיבל ישראל, מוזיאון ישראל, ספטמבר 2020

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **הדס עפרת** |

* אתר האינטרנט הרשמי של הדס עפרת (באנגלית)

* הדס עפרת, בתוך: שמעון לב-ארי, "מדריך 100 שנה לתיאטרון העברי", באתר החוג לתיאטרון של אוניברסיטת תל אביב

* הדס עפרת, דף שער בספרייה הלאומית
* הדס עפרת, באתר פרס ישראל
* הדס עפרת, באתר מרכז המידע לאמנות ישראלית, מוזיאון ישראל
* הדס עפרת, בתוך: שמעון לב-ארי, "מדריך 100 שנה לתיאטרון העברי", באתר החוג לתיאטרון של אוניברסיטת תל אביב
* הדס עפרת, באתר מרכז המידע לאמנות ישראלית, מוזיאון ישראל
* רשימת הפרסומים של הדס עפרת, בקטלוג הספרייה הלאומית
* קורות חיים של הדס עפרת (אורכב 03.03.2016 בארכיון Wayback Machine)
* רותם רוזנטל‏, הדס עפרת, באתר וואלה!‏, 30 במרץ 2005
* דניאל ראוכוורגר, אל תקרא לי מיצג: ריאיון עם הדס עפרת, באתר הארץ, 10 ביולי 2012
* סרטונים אהרון ברנע מראיין את הדס עפרת בתוכנית "מחוץ לזמן" של ערוץ הכנסת, באתר יוטיוב, 3 באפריל 2016
* אתר למנויים בלבד יאיר אשכנזי, לזוכה פרס ישראל הדס עפרת לא אכפת שלא יבינו אותו, באתר הארץ, 12 במאי 2016

פרי עטו:

* שלושה שירים, דבר, 15 באוקטובר 1971
* וכל אביזריה, דבר, 1 בספטמבר 1972
* מציאות רבה מידי, באתר הקיבוץ המאוחד וספריית הפועלים
* הדס עפרת על ספרו "שיחות עם בובה"

|  |  |
| --- | --- |
| בקרת זהויות עריכת הנתון בוויקינתונים | 
* ICIA: 275797
* NLI: 987007301457805171
* BnF: cb155761795 (data)
* GND: 132954842
* ISNI: 0000 0000 7849 8946
* LCCN: n94092157
* VIAF: 66784367
* WorldCat: lccn-n94092157

 |